கேள்வி: சிவப்பணுச்சிதைவு - காரணிகள் என்பது என்ன?
பதில்: சில ஒட்டுண்ணிகள் ( ''எ.கா.'', ''பிளாஸ்மோடியம்'' ), சில தன்னுடல் தாக்குநோய்கள் ( ''எ.கா.'', தன்னுடல் தாக்கு ஹீமோலிடிக் அனீமியா, மருந்து தூண்டப்பட்ட சிவப்பணுச்சிதைவுக் குருதிச்சோகை) சில மரபணு நோய்கள்( ''எ.கா.'', அரிவாள்செல் சோகை அல்லது G6PD குறைபாடு ), அல்லது மிகக் குறைந்த கரை செறிவு கொண்ட குருதி என்பன சிவப்பணுச்சிதைவுக்கான காரணிகள்.
கேள்வி: சிவப்பணுச்சிதைவு - வகைகள் பற்றி தகவல் சொல்.
பதில்: சிவப்பணுச்சிதைவில் இரண்டு வகைகள் உள்ளன. சிதைவு எங்கு நடைபெறுகிறது என்பதைப்பொறுத்து அகக் குருதிக்கலன், புறக் குருதிக்கலன் சிவப்பணுச் சிதைவு என வகைப்படுத்தப்படுகின்றன.
கேள்வி: சிவப்பணுச்சிதைவு - அகக் குருதிக்கலன் சிவப்பணுச் சிதைவு குறித்து விரிவாக சொல்லுங்கள்.
பதில்: குருதிக் குழாய்களுக்குள் நிகழும் சிவப்பணு அழிவை உள்ளடக்கியது. இதன் போது, சிவப்பணுக்களின் உள்ளடக்கங்கள் குருதிச் சுற்றோட்டத்துள் வெளியிடப்படுகின்றன, இதனால் சுயமாகத் திரியும் குருதிப்பாய ஈமோகுளோபின்களது எண்ணிக்கை அதிகரிக்கின்றது. இத்தகைய சுயமான ஈமோகுளோபின்கள் சிதைவுக்கு உள்ளாகும்போது அவை ஈம் மற்றும் குளோபின்களாக பிரிக்கப்படுகின்றன. ஈமோகுளோபின்கள் மிகையாக சிறுநீருடன் வெளியேறும் நிலையான சிறுநீரீமோகுளோபின் (ஈமோகுளோபினூரியா) ஏற்படும்.
கேள்வி: சிவப்பணுச்சிதைவு - புறக் குருதிக்கலன் சிவப்பணுச் சிதைவு குறித்து விரிவாக சொல்லுங்கள்.
பதில்: குருதிக் குழாய்களுக்கு வெளியே கல்லீரல், மண்ணீரல், எலும்பு மச்சை, நிணநீர் கணுக்கள் முதலிய பகுதிகளில் நிகழும் சிவப்பணு அழிவை உள்ளடக்கியது. இது மண்ணீரல் வீக்கத்தை ஏற்படுத்தலாம். புறக் குருதிக்கலன் சிவப்பணுச் சிதைவு மிகையானதாக இருந்தால், ஈமோசிடெரின் எனப்படும் இரும்பு சேமிப்பு நிறப்பொருள் மண்ணீரல், எலும்பு மஜ்ஜை, சிறுநீரகம், கல்லீரல் முதலிய பிற உறுப்புகளில் வீழ்படிவாகலாம். இதன் விளைவாக ஈமோசிடெரிமை ஏற்படுகிறது.